**8522 Nemesgörzsöny, Széchenyi u. 10.**

**ikt.szám:Ng/36-../2024.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2024. november 18-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Károly

Ballér Zoltán

Jánosa-Bejczy Dóra

Som Brigitta

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Tatai László polgármester elmondja, hogy javasolja felvenni 9) napirendnek a Győri Nagytérségi Hulladékgazdálkodási Önkormányzati Társulás Társulási Tanácsába delegálás napirendet. További kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**48/2024.(XI.18.) önkormányzati határozat**

Nemesgörzsöny Község Önkormányzatának képviselő-testülete 2024. november 18-i ülésének napirendjét az alábbiak szerint határozza meg:

1. Az elhagyott hulladék felszámolása érdekében tett intézkedésekről szóló …/2024.(…) önkormányzati rendelet elfogadása

Előadó: polgármester

1. Pápakörnyéki Önkormányzatok Feladatellátó Társulása Társulási Megállapodás módosítása

Előadó: polgármester

1. Az önkormányzat Szervezeti és Működési Szabályaztáról szóló 13/2014.(XI.13.) önk. rendelet felülvizsgálata

Előadó: polgármester

1. Szabályozási vonalak felülvizsgálata

Előadó: polgármester

1. Közterület használatáról és reklámozás rendjéről szóló 11/2013. (X.14.) önkormányzati rendeletét, valamint a településkép védelméről szóló 11/2017. (XII.29.) önkormányzati rendeletét felülvizsgálta

Előadó: polgármester

1. Egyházak támogatása

Előadó: polgármester

1. A pénzbeli és természetbeni támogatásokról és az ezzel kapcsolatos eljárási szabályokról szóló 7/2021. (III.24.) önkormányzati rendelet módosítása

Előadó: polgármester

1. Helyi Esélyegyenlőségi Program felülvizsgálata

Előadó: polgármester

1. Győri Nagytérségi Hulladékgazdálkodási Önkormányzati Társulás Társulási Tanácsába delegálás

Előadó: polgármester

Napirendek tárgyalása:

**1)Az elhagyott hulladék felszámolása érdekében tett intézkedésekről szóló …/2024.(…) önkormányzati rendelet elfogadása**

**Előadó: polgármester**

Tatai László polgármester elmondja, hogy a Hgt. 88. §-a jelenleg hatályos szövege szerint:

(4) Felhatalmazást kap a települési önkormányzat képviselő-testülete, hogy rendeletben állapítsa meg:

a) a hulladékgazdálkodási közszolgáltatás ellátásának és igénybevételének szabályait, illetve a 35. §-ban foglalt rendelkezések érvényesítéséhez szükséges szabályokat;

b) az elkülönített hulladékgyűjtésre vonatkozó részletes szabályokat;

c) a közterület tisztán tartására vonatkozó részletes szabályokat;

d) a hulladékgazdálkodási közszolgáltatási díjra vonatkozó, a (3) bekezdés b) pont bb) alpontja szerinti miniszteri rendeletben nem szabályozott díjalkalmazási és díjfizetési feltételeket.

Ezen rendelkezés is módosul 2023. július 1. napjával és az önkormányzat képviselő-testülete kizárólag a közterület tisztán tartására vonatkozó részletes szabályokat határozathat meg.

A környezet védelmének általános szabályairól szóló [1995. évi LIII. törvény 48. § (3) bekezdés](https://njt.hu/jogszabaly/1995-53-00-00#SZ48@BE3)e kimondja, hogy a települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.

Ennek értelmében az új rendeletet meg kell küldeni a környezetvédelmi igazgatási szervnek, amely a Veszprém Vármegyei Kormányhivatal.

A Veszprém Vármegyei Kormányhivatal a VE/30/09287-8/2024. számon érkezett állásfoglalásában a rendelet tervezettel szemben kifogást nem emelt.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**8/2024. (XI.21.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy az elhagyott hulladék felszámolása érdekében tett intézkedésekről szóló, fenti** számú rendeletét az előterjesztésben foglaltaknak megfelelően megalkotja.

**2)Pápakörnyéki Önkormányzatok Feladatellátó Társulása Társulási Megállapodás módosítása**

**Előadó: polgármester**

Tatai László polgármester elmondja, hogy változik az elnök személye, így a székhely is, valamint Vinár község kilép a társulásból. Ismerteti részletesen a napirendet.

Tatai Láazló polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**49/2024. (XI.18.) önkormányzati határozat**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 26. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyta.

A Képviselő-testület felhatalmazza a Társulás elnökét, hogy a Társulási Megállapodás törzskönyvi átvezetése kapcsán a technikai jellegű módosításokat saját hatáskörben végrehajtsa.

Határidő: azonnal

Felelős: Polgármester

Tatai László polgármester elmondja, hogy a főépítészi feladatellátás 2024. október 1 napjától kötelező minden önkormányzat számára. A jogszabály szerint 10 fő fölött normatív támogatás jár a feladatra, ezért azt társulási formában célszerű ellátni. Javasolja a feladatellátáshoz történő csatlakozást.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**50/2024. (XI.18.) önkormányzati határozat**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulása keretében ellátásra kerülő térségi főépítészi feladatellátáshoz 2025. január 1-től csatlakozik.

Határidő: azonnal

Felelős: Polgármester

**3)Az önkormányzat Szervezeti és Működési Szabályaztáról szóló 13/2014.(XI.13.) önk. rendelet felülvizsgálata**

**Előadó: polgármester**

Tatai László polgármester elmondja, hogy Magyarország Alaptörvénye 32. cikk (1) bekezdésének d) pontja felhatalmazza a helyi önkormányzatokat, hogy a helyi közügyek intézése körében, törvény keretei között meghatározzák szervezeti és működési rendjüket. Nemesgörzsöny Község Önkormányzatának Képviselő-testülete 13/2014. (XI. 13.) rendeletével fogadta el az önkormányzat Szervezeti és Működési Szabályzatát (továbbiakban: SZMSZ).

Az SZMSZ többször módosításra került az elfogadása óta, a jogszabályi kereteknek megfelelően, jogszabálysértő rendelkezést nem tartalmaz, ezért módosítására nincs szükség. Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése az önkormányzati SZMSZ-ről a következőképp rendelkezik:

„43.§ (3) A képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”

Javasolja az SZMSZ változatlan formában történő fenntartását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**51/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete, az Önkormányzat Szervezeti és Működési Szabályzatáról szóló 13/2014.(IX.13.) önk. rendeletét felülvizsgálta, azt változatlan tartalommal hatályban tartja.

Felelős: polgármester, aljegyző

Határidő: azonnal

**4)Szabályozási vonalak felülvizsgálata**

**Előadó: polgármester**

Tatai László polgármester elmondja, hogy a magyar építészetről szóló 2023. évi C. törvény 88. § (5) bekezdése az alábbi rendelkezést tartalmazza

88. § (5) A helyi építési szabályzatban – szabályozási vonalként megjelenő – szabályozási elem a szabályozási elem megvalósulásáig, de legfeljebb hét évig érvényes. A települési önkormányzatnak legalább hétévente felül kell vizsgálnia a szabályozási elemet, és annak hétévenként történő meghosszabbítására csak a közérdekű elrendelési indok fennállása esetében van lehetőség. Amennyiben a közérdekűség már nem áll fenn, a települési önkormányzatnak gondoskodnia kell a szabályozási vonalnak a helyi építési szabályzatból, valamint az azzal összefüggő korlátozás vagy tilalom ingatlan-nyilvántartásból való törléséről, valamint a szabályozási elemhez kapcsolódó építési jogok és követelmények módosításáról. Így szükséges eljárni abban az esetben is, ha a közút – ide nem értve a gyorsforgalmi utat és a főutat – szélesítéshez szükséges területsáv külön helyrajzi számú ingatlanként már megjelent, azonban a kártalanításra még nem került sor és a közérdekűség már nem áll fenn.

Nemesgörzsöny Község Önkormányzatának Képviselő-testülete által 7/2011. (XI.1.) önkormányzati rendelettel elfogadott Helyi Építési Szabályzat mellékletét képező szabályozási terven szereplő szabályozási vonalak közérdekű indokoltságáról a Helyi Építési Szabályzatot készítő szakemberekkel egyeztetve megállapítottuk, hogy a szabályozási vonalak közérdekű elrendelési indoka fennáll, azért javaslom, a határozati javaslat szerint azok változatlan formában történő megtartását.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**52/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete elfogadja a Polgármester tájékoztatását a Nemesgörzsöny Község Önkormányzat Képviselő-testülete 7/2011.(XI.1.) önkormányzati rendeletével elfogadott Nemesgörzsöny község Helyi Építési Szabályzatának, és Szabályozási Tervének mellékletét képező szabályozási terven szereplő szabályozási vonalakról.

A Képviselő-testület megállapítja, hogy a terven szereplő valamennyi szabályozási vonal tekintetében továbbra is fennáll a közérdekű elrendelési indok, ezért a szabályozási vonalakat változatlan formában megtartja, azokon nem változtat.

A Képviselő-testület a magyar építészetről szóló 2023. évi C. törvény 88. (5) bekezdése szerint a szabályozási vonalak felülvizsgálati kötelezettségének eleget tett.

Felelős: Polgármester  
Határidő: azonnal

**5)Közterület használatáról és reklámozás rendjéről szóló 11/2013. (X.14.) önkormányzati rendeletét, valamint a településkép védelméről szóló 11/2017. (XII.29.) önkormányzati rendeletét felülvizsgálta**

**Előadó: polgármester**

Tatai László polgármester elmondja, hogy az Országgyűlés a 2024. április 30-i ülésnapján fogadta el a jogi és gazdasági versenyképesség erősítése érdekében egyes törvények módosításáról szóló 2024. évi XV. törvényt (továbbiakban: Mód. tv.). E törvény 21. §-a 2024. május 12-i hatállyal módosította a szomszédjogok és a tulajdonjog korlátainak különös szabályairól szóló 2013. évi CLXXIV. törvényt (a továbbiakban: 2013. évi CLXXIV. törvény), melyet a következő 5/A. §-sal egészített ki: „5/A. § (1) A reklámcélú hasznosítási jog alapján a lakóépület tulajdonosa a tulajdonhoz való jog és a tulajdonnal való szabad rendelkezés körében – a közigazgatási anyagi jogszabályokban meghatározott feltételekkel összhangban – jogosult a lakóépület erre alkalmas felületeinek reklámelhelyezés céljából történő hasznosítására. A reklámcélú hasznosítási jog a reklámozó személyre is kiterjedően magában foglalja a közterületi ingatlan feletti légi tér e törvényben meghatározott mértékű térítésmentes igénybevételének a lehetőségét. (2) A reklámcélú hasznosítási jog alapján a közterületről látható lakóépületen a településkép- védelmi jogszabályokban meghatározott reklám, reklámhordozó vagy reklámhordozót tartó berendezés elhelyezésére, telepítésére, illetve használatára térítésmentesen vehető igénybe a közterületi ingatlan feletti légi tér, ha

a) a közterület feletti igénybevétel a közterületi telekhatártól számított, arra merőleges hossza az egy métert – a reklámhordozónak a reklám megvilágítását szolgáló berendezése esetében a két métert – nem haladja meg, és

b) az igénybevétel legalacsonyabb pontja a közterület terepszintjétől számítva legalább négy méter magasságban van.

(3) A (2) bekezdésben foglaltaknál nagyobb mértékű igénybevételre a közterület-használatra vonatkozó helyi önkormányzati rendelet előírásai az irányadók. A helyi önkormányzat rendelete a (2)

bekezdésben foglaltaknál nagyobb mértékű térítésmentes igénybevételt is biztosíthat.

(4) E § alkalmazásában közterületnek minősül a településkép védelméről szóló törvényben meghatározott közterület.

(5) E § rendelkezései nem alkalmazhatóak a kulturális örökség védelméről szóló törvényben meghatározott kiemelt nemzeti emlékhelyre, valamint a kiemelt nemzeti emlékhely és településkép-

védelmi környezetének településkép védelméről szóló kormányrendeletben meghatározott kiemelt

nemzeti emlékhely településkép-védelmi környezetére.”

A Mód. tv. 25. §-a a településkép védelméről szóló 2016. évi LXXIV. törvény (továbbiakban: Tvtv.) 11/F. §-ának – a közterület fogalmát meghatározó – 1. és 4. pontját is módosította, a közterület és a reklámhordozó fogalmának meghatározását összhangba hozta a 2013. évi CLXXIV. törvény új. 5/A szakaszának rendelkezéseivel.

A módosítás hatálybalépésre tekintettel a Veszprém Vármegyei Kormányhivatal a közterület használatról szóló és a településképi önkormányzati rendeletek felülvizsgálatára hívta fel a jegyzők figyelmét.

A szabályozás eredményeképpen ugyanis az önkormányzatok a továbbiakban nem szabályozhatják a közterületre kinyúló lakóépületeken elhelyezett reklámok közterülethasználati rendjét, amennyiben a 2013. évi CLXXIV. törvény 5/A. § (2 bekezdésben foglaltaknak az megfelel. Az önkormányzatok rendeletalkotási joga csak az ennél nagyobb közterülethasználatot eredményező reklámelhelyezés fizetőssé, vagy térítésmentessé tételére terjedhet ki. Teleülésünkön jelenleg olyan lakóépület nem ismert, mely több mint 1 méterre foglalná el a közterület feletti légi teret, helyi szabályozás nincs ebben a tárgykörben.

A 2013. évi CLXXIV. törvény 5/A §-a ugyanakkor a lakóépület tulajdonosának azon jogát is megerősítette, hogy szabadon rendelkezzen a lakóépületen a reklám elhelyezésről. Míg a közterület

használat szempontjából csak a közterület fölé kinyúló lakóépületek esetére van az önkormányzatoknak korlátozott lehetősége a reklámelhelyezés szabályozására, addig a településképi rendeletekből a lakóépületeken történő reklámelhelyezés minden korlátozását ki kell venni.

A Kormányhivatal felhívására felülvizsgáltuk az érintett hatályos rendeleteinket, és megállapítottuk, hogy a közterület használatáról és reklámozás rendjének szabályozásáról szóló 11/2013. (X.14.) önkormányzati rendelet, valamint a településkép védelméről szóló 11/2017. (XII.29.) önkormányzati rendelet módosítása nem szükséges.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**53/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete áttekintette a közterület használatáról és reklámozás rendjéről szóló 11/2013. (X.14.) önkormányzati rendeletét, valamint a településkép védelméről szóló 11/2017. (XII.29.) önkormányzati rendeletét felülvizsgálta, azokat változatlan formában hatályban tartja.

Felelős: aljegyző, polgármester

Határidő: azonnal

**6) Egyházak támogatása**

**Előadó: polgármester**

Tatai László polgármester elmondja, hogy minden évben támogatja az önkormányzat az egyházakat. A református egyházat 100 ezer Ft-tal, a katolikus és az evangélikus egyházat 50-50 ezer Ft-tal. A költségvetésbe betervezésre került februárban, kifizetve még nem lett. Szükséges a kifizetéshez egyedi határozat meghozatala. Javasolja, hogy a költségvetésben tervezettek szerint támogassa az önkormányzat az egyházakat. Kéri ,hogy egyenként hozzon határozatot a testület.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**54/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy 100.000.- Ft támogatást nyújt a Nemesgörzsönyi Református Egyházközség (8522 Nemesgörzsöny, Rózsa F. u. 18.) részére a 2024. évi költségvetés terhére. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**55/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy 50.000.- Ft támogatást nyújt a Takácsi Evangélikus Nemesgörzsönyi EV. Leányegyház (8541 Takácsi, Petőfi u. 50) részére a 2024. évi költségvetés terhére. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**56/2024. (XI.18.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy 50.000.- Ft támogatást nyújt a Pápa Szent Benedek Katolikus Plébánia (8500 Pápa, Aradi u. 7.) részére a 2024. évi költségvetés terhére. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**7)A pénzbeli és természetbeni támogatásokról és az ezzel kapcsolatos eljárási szabályokról szóló 7/2021. (III.24.) önkormányzati rendelet módosítása**

**Előadó: polgármester**

Tatai László polgármester ismerteti az előterjesztést. Elmondja, hogy a jövdelemhatárok már régen kerültek módosításra, az idő elhaladt felettük, ahhoz, hogy az önkormányzat a célzott lakossági kört támogatni tudja, szükséges a jövedelemhatárok felülvizsgálata és emelése.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2024. (XI.21.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 7/ 2021. (III.24.) önkormányzati rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**8)Helyi Esélyegyenlőségi Program felülvizsgálata**

**Előadó: polgármester**

Tatai László polgármester elmondja, hogy az egyenlő bánásmódról és az esélyegyenlőség előmozdításáról szóló 2003. évi CXXV. törvény (Ebktv.) 31. §-a rendelkezik a helyi esélyegyenlőségi programokról. A törvény 31. § (1) bekezdése szerint a települési önkormányzat ötévente öt évre szóló helyi esélyegyenlőségi programot fogad el, amelyet a 31. § (4) bekezdése értelmében kétévente át kell tekinteni és szükség esetén felül kell vizsgálni.

*„****31. § (4)*** *A helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.”*

A Nemesgörzsöny Helyi Esélyegyenlőségi Programja felülvizsgálatra került, annak módosítására nincs szükség.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**57/2024. (XI.18.) önkormányzati határozat**

***Helyi Esélyegyenlőségi Program felülvizsgálatáról***

Nemesgörzsöny Község Önkormányzata Képviselő-testülete a helyi érintettekkel egyetértésben az Egyenlő Bánásmódról és az Esélyegyenlőség Előmozdításáról szóló 2003. évi CXXV. törvény, a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet alapján megjelent Belügyminisztérium „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” címmel foglaltaknak megfelelően a Helyi Esélyegyenlőségi Program kétévente előírt áttekintésének eleget tett, Helyi Esélyegyenlőségi Programját változatlan formában hatályban tartaja.

Felelős: polgármester, aljegyző

Határidő: azonnal

**9)Győri Nagytérségi Hulladékgazdálkodási Önkormányzati Társulás Társulási Tanácsába delegálás**

**Előadó: polgármester**

Tatai László polgármester elmondja, hogy a választást követően szükségessé vált a társulási tanácsba delegáltat küldeni aki képviselő a „Somlójenői régiót”, amibe mi is tartozunk. Korábban Adásztevel polgármestere, Fodor Béla látta el a feladatot, aki jelezte, hogy a megnövekedett feladatai miatt már nem tudja ellátni. Kovács Tamás, Kemeneshőgyész polgármestere vállalja a tisztséget. Javasolja, hogy delegálja őt a testület.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**58/2024. (XI.18.) önkormányzati határozat**

Nemesgörzsöny Község Önkormányzatának Képviselő-testülete a Győr Nagytérségi Hulladékgazdálkodási Önkormányzati Társulás Társulási Tanácsába a „Somlójenői régió” képviseletében Kemeneshőgyész Község polgármesterét, Kovács Tamás urat delegálja. Felkéri a polgármestert, hogy a döntésről a Győr Nagytérségi Hulladékgazdálkodási Önkormányzati Társulást értesítse.

Határidő: azonnal, de legkésőbb 2024. november 30

Felelős: Polgármester

Tatai László polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. november 18-i nyilvános ülés 17 óra 38 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző